**חוזר המפקחת הארצית על הבחירות – קלפיות נגישות למוגבלי ניידות -מוא"ז 7/2018**

## הודעה בדבר דרכי הצבעה לאנשים המוגבלים בניידות

|  |  |
| --- | --- |
|  | בסעיף 227א. (א) לצו המועצות המקומיות (מועצות אזוריות), תשי"ח-1958 נקבע כי על בחירות לפי צו זה יחולו, בשינויים המחויבים, בין היתר גם הוראות סעיף 31א בחוק הרשויות המקומיות (בחירות), תשכ"ה-1965 - המפרט את ההוראות להצבעת אנשים המוגבלים בניידות.  בהתאם להוראות אלו, בכל מועצה אזורית ייקבע לפחות מקום קלפי אחד, שיהיו בו ואליו סידורי גישה והצבעה המתאימים לאנשים המוגבלים בניידות.  מקומ/ות קלפי אשר הוגדרו כקלפיות נגישות על ידי מנהל הבחירות במועצה האזורית, נועדו לאפשר למוגבל/ת בניידות, אשר הינו/הינה תושב/ת אחד מישובי אותה מועצה אזורית להצביע בהתאם לזכאותו/זכאותה.  **בסעיף 31א(ט)(1) נקבע כי** **מידע בדבר דרכי ההצבעה לפי סעיף זה ובדבר מיקום הקלפיות לאנשים המוגבלים בניידות, יפורסם לציבור כמפורט להלן:**  תדירות ואופן הפרסום יהיו:   1. בהודעה שתפורסם 6 ימים לפני הבחירות 2. באתר האינטרנט של הרשות המקומית 3. פעם בשבוע בחודש שלפני הבחירות בכלי התקשורת המקומיים, כתובים ואלקטרוניים. מועד הפרסום הראשון הוא כ"ד בתשרי תשע"ט 03.10.2018, ולאחר מכן במועדים: 9.10.2018; 16.10.2018 ו-23.10.2018.   הפרסום ייעשה מתקציב הרשות המקומית.  כלומר, על מנהל הבחירות לדאוג לפרסם את רשימת מקומות הקלפי הנגישים במועצה האזורית וכן הנחיות בהתייחס לאופן ההצבעה בקלפיות מסוג זה, הן בהודעה שתפורסם 6 ימים לפני הבחירות, באתר האינטרנט של הרשות המקומית וכן פעם בשבוע בחודש שלפני הבחירות בכלי התקשורת המקומיים.  תדירות ואופן הפרסום יהיה בהתאם למועדים הבאים:  מועד הפרסום הראשון הוא כ"ד בתשרי תשע"ט - 03.10.2018.  ולאחר מכן במועדים: 9.10.2018; 16.10.2018 ו23.10.2018.  הפרסום ייעשה מתקציב הרשות המקומית.  בנוסף , יפורסם המידע באתר האינטרנט של משרד הפנים ובמרכז המידע שיופעל לפני הבחירות (**מצ"ב נוסח מוצע למודעה בנספח מס' 1**).  יוער כי לצד קלפיות נגישות מיוחדות, ישנם מקומות קלפי נוספים שאף הם נגישים בפועל למוגבלי ניידות ואולם לא נקבעו כקלפיות מיוחדות – ולכן לא יהיו בהם סידורי גישה והצבעה מותאמים להצבעת אנשים המוגבלים בניידות, תוך שימוש במעטפות הצבעה כפולות / חיצוניות. |

## 2. הנחיות בדבר קלפי להצבעת מוגבלי ניידות

|  |  |  |
| --- | --- | --- |
|  | 1. בהתאם להוראת סעיף 31א(ד), תציב המועצה האזורית תמרור זמני שיהיה בתוקף ביום הבחירות, אשר יבטיח 2 מקומות חניה המיועדים ומותאמים למוגבלי ניידות, בסמוך למקום הקלפי. אנא הודיעו לראש המועצה האזורית ולאיש הקשר שלכם במועצה על חובה זו. 2. יובהר כי בהתאם להנחיות המפקחת הארצית על הבחירות, יקצה מנהל הבחירות בקלפי נגישה למוגבלי ניידות שבה רשומים מעל ל- 550 בעלי זכות בחירה, מזכיר נוסף שעבודתו תיוחד למצביעים מוגבלי ניידות. המזכיר הנוסף ישב בשולחן נפרד, סמוך לשולחן ועדת הקלפי או בניצב לו או בקצה השולחן של ועדת הקלפי (אם אין מקום לשולחן נוסף). במקרים בהם לא מונה מזכיר נוסף, יטפל מזכיר הקלפי "הרגילה" במקום גם במוגבלי הניידות המצביעים במעטפות חיצוניות. 3. בכל קלפי נגישה למוגבלי ניידות (גם ללא מזכיר נוסף) יסופק הציוד הבא: מעטפות הצבעה חיצוניות; פרגוד נוסף וכוורת נוספת; דף לרישום פרטי מצביעים מוגבלים בניידות; מעטפות אריזה חיצוניות. 4. בקלפי נגישה יהיו למזכיר סמכויות ותפקידים נוספים. אם הוקצה לקלפי מזכיר נוסף, יהיה הוא בעל הסמכויות והתפקידים הנוספים. 5. להלן סמכויות ותפקידי המזכיר הנוסף של ועדת הקלפי הנגישה -   **בזמן ארגון מקום הקלפי:** - לבדוק סידורי נגישות לקלפי בבוקרו של יום הבחירות ולהבטיח שלמוגבלי ניידות תהיה גישה לקלפי. - לבדוק את השילוט המכוון לדרכי גישה ומקומות חנייה. - להציב את הפרגוד הכוורת ותיבת הקלפי בגובה המתאים לבוחר בכיסא גלגלים. **בזמן ההצבעה:** - לרשום את פרטי המצביע ב"רשימת פרטי מצביעים במעטפה חיצונית". **בזמן סגירת הקלפי וספירת הקולות:** - לחתום על פרוטוקול הצבעה במעטפות חיצוניות. - לארוז את חומר הבחירות של הקלפי הנגישה מיוחדת.   1. מזכירי קלפי נגישה מיוחדת יקבלו תדרוך ממנהלי הבחירות לצד חוברת למידה ייעודית בנושא. 2. **להלן פירוט בדבר הצבעת מוגבלי ניידות:** 3. מיהו מוגבל בניידות?  עפ"י סעיף 31א(י), זהו כל אדם שמפאת מצבו הגופני סובל מבעיית ניידות כלשהי, קבועה או זמנית, ולכן אינו יכול להצביע במקום הקלפי הרגיל שלו.   **אין לדרוש כל תעודה/מסמך/אישור מהמצביעים לעניין זה !**   1. היכן מצביעים מוגבלי ניידות?   בכל קלפי שקבע מנהל הבחירות כקלפי נגישה למוגבלים בניידות, רשאים להצביע באמצעות מעטפה חיצונית בעלי מוגבלות הרשומים כתושבים של אחד מיישובי המועצה האזורית, גם אם אינם רשומים ברשימת הבוחרים של אותה הקלפי או אף אינם רשומים כתושבים של אותו ישוב. לכן ,מספר המצביעים העשויים להצביע במעטפות חיצונית בקלפיות המיוחדות אינו ידוע מראש. | |
|  | **3.** | ציוד בקלפיות למוגבלי ניידות לכל קלפי נגישה למוגבלי ניידות יסופקו:   * 250 מעטפות הצבעה חיצוניות * טופס למילוי פרטי המצביעים * מעטפת אריזה מיוחדת עבור המעטפות החיצוניות * מכסה מיוחד לחריץ תיבת הקלפי * פרגוד נוסף ומתקן להנחת פתקי ההצבעה בתא ההצבעה. |
|  | **4.** | תהליך ההצבעה בקלפיות למוגבלי ניידות |
|  |  | משנכנס למקום הקלפי בוחר המבקש להצביע ,עליו להזדהות בפני ועדת הקלפי באמצעות מסמך זיהוי תקף עם תמונה (ת.ז/ דרכון/ רישיון נהיגה/ תעודה צבאית). |
|  |  | אם שם הבוחר לא מופיע ברשימת הבוחרים של הקלפי ,תעביר ועדת הקלפי את מסמך הזיהוי של הבוחר להמשך "הליך ההצבעה" לידי המזכיר הנוסף, ככל שמונה, לקלפי זו. ככל שלא מונה מזכיר נוסף, המשך הליך ההצבעה יבוצע ע"י מזכיר ועדת הקלפי במקום. |
|  |  | המזכיר (או המזכיר הנוסף) ירשום את פרטי המצביע בטופס פרטי המצביעים המצורף לפרוטוקול הצבעה במעטפות חיצוניות בקלפי לאנשים המוגבלים בניידות להלן בנספח מס' 2 (ועדת הקלפי יכולה מרגע זה ואילך להכניס למקום הקלפי בוחר נוסף). |
|  |  | אם הבוחר הגיע למקום הקלפי עם מלווה ,משום שאינו מסוגל פיזית לבצע בעצמו את פעולת ההצבעה ,ירשם שם המלווה ושם הבוחר בגיליון מלווים למצביעים ,המצוי בידי מזכיר ועדת הקלפי הרגילה.  לעניין זה יודגש כי על פי הוראות סעיף 197(א) לצו המועצות המקומיות (מועצות אזוריות) תשי"ח-1958, המלווה לא יהיה מנהל או עובד בית אבות או מוסד אחר שבו שוהה המצביע ולא ילווה ביום הבחירות יותר משני בוחרים. |
|  |  | המזכיר (או המזכיר הנוסף) ימסור לבוחר את מעטפות ההצבעה החתומות. מעטפת הצבעה צהובה לראש המועצה האזורית, מעטפת הצבעה לבנה למועצת המועצה האזורית ומעטפת הצבעה כחולה לבחירת חברי ועד מקומי. |
|  |  | הבוחר יופנה לתא ההצבעה הפנוי ובאותו זמן ימלא המזכיר (או המזכיר הנוסף) מתוך מסמך הזיהוי של הבוחר את הפרטים המופיעים על גבי המעטפה החיצונית.  פרטי הבוחר שירשמו על גבי המעטפה החיצונית יהיו בהתאם לרשום במסמך הזיהוי והמען יירשם ככל שניתן לפי הרשום במסמך הזיהוי, אך יכול שיימסר על ידי הבוחר בע"פ. |
|  |  | בשובו של הבוחר מתא ההצבעה ,ימסור הבוחר למזכיר הנוסף את פרטי כתובתו, המזכיר יוסיפם על גבי המעטפה החיצונית וימסרה לבוחר. |
|  |  | הבוחר ישים את מעטפות ההצבעה בתוך המעטפה החיצונית ואז יופנה לשלשל את המעטפה החיצונית אל תוך תיבת הקלפי הנמצאת בשימוש ועדת הקלפי הרגילה.  כאשר הבוחר מצביע, יש לכסות את פתח הקלפי – על מנת לוודא שהבוחר לא יכניס בטעות את המעטפות הרגילות לתוך תיבת הקלפי, אלא יכניס אותן למעטפה החיצונית. רק לאחר הכנסת מעטפות ההצבעה למעטפה החיצונית – ניתן להסיר את הכיסוי מפתח הקלפי ולאפשר לבוחר להכניס את המעטפה החצונית אל תיבת הקלפי. |

## 5

## 5. התמצאות המצביע במעטפה חיצונית בקלפי למוגבלי ניידות

* במקום הקלפי (וכן מאחורי הפרגוד) תונח חוברת ייעודית לבחירות במועצה האזורית בה יפורטו:
  + רשימות המועמדים לראשות המועצה האזורית, שם ושם משפחה של כל מועמד/ת
  + רשימות נציגי כל ישוב למועצת המועצה האזורית, אות/יות כל רשימה וכינויה
  + רשימות נציגים לוועד המקומי של כל ישוב, אות/יות כל רשימה וכינויה – בין אם נערכות בחירות לוועד מקומי נפרד ובין אם נערכות בחירות ל"נציגות".
* פתיח החוברת מכיל הסבר עבור הבוחר לגבי הפעולות אותן עליו לבצע מאחורי הפרגוד. לאחר שקרא את ההסבר, עיין ברשימות של המועמדים במוסדות העומדים לבחירה וקיבל את החלטותיו, יפעל הבוחר באופן הבא מאחורי הפרגוד -
* מאחורי הפרגוד יכניס הבוחר פתקי הצבעה למעטפות ההצבעה המתאימות על פי הפירוט הבא:
  + פתק מודפס צהוב ועליו שם מועמד/ת לראשות המועצה האזורית – יוכנס למעטפת ההצבעה הצהובה.
  + פתק לבן ריק בו רשם הבוחר בכתב ידו ובעט בצבע כחול אות/יות רשימת נציגי הישוב (בו הינו תושב) למועצת המועצה האזורית – יוכנס למעטפת ההצבעה הלבנה.
  + פתק כחול ריק בו רשם הבוחר בכתב ידו ובעט בצבע כחול אות/יות רשימת נציג/י לוועד המקומי של הישוב (בו הינו תושב) – יוכנס למעטפת ההצבעה הכחולה.

## 6. סיום ההצבעה ואריזת חומרים

* בתום ההצבעה, עם פתיחת תיבת הקלפי, על וועדת הקלפי לספור תחילה את המעטפות החיצוניות, מספרן יירשם בפרוטוקול ועדת הקלפי הרגילה וכן בפרוטוקול הצבעה במעטפות חיצוניות, הן נארזות בנפרד במעטפת אריזה מיוחדת לכך אשר תיסגר ותיחתם בידי חברי הוועדה.

**יודגש כי בשום שלב אין לפתוח את המעטפות החיצוניות!**  
מעטפת האריזה תועבר למנהל הבחירות. מצ"ב הנחיות למזכיר (נספח מס' 3).

* ספירת קולות אלה תתבצע יחד עם ספירת קולות החיילים והאסירים. הוראות לעניין ספירת הקולות במעטפות הכפולות יועברו בחוזר נפרד בהמשך.

### נספח מס' 1 - הודעה בדבר דרכי הצבעה לאנשים המוגבלים בניידות

**מנהל/ת הבחירות ל\_\_\_\_\_\_\_\_\_\_\_\_\_\_\_\_\_\_\_\_**

|  |  |
| --- | --- |
| **שם הרשות המקומית** | |
| 1. | אדם המוגבל בניידות \* ששמו כלול בפנקס הבוחרים של רשות מקומית\_\_\_\_\_\_\_, רשאי להצביע בכל קלפי שנקבעה כמותאמת למוגבלי ניידות כלהלן:   |  |  |  | | --- | --- | --- | | **מספר הקלפי** | **מקום הקלפי** | **מען הקלפי** | |  |  |  | |  |  |  | |  |  |  | |  |  |  | |  |  |  | |  |  |  | |
| 2. | אדם המוגבל בניידות המצביע בקלפי לאנשים מוגבלים בניידות יזדהה בפני מזכיר ועדת הקלפי, ויקבל 3 מעטפות הצבעה:   * מעטפה צהובה להצבעה לראש המועצה האזורית. * מעטפה לבנה להצבעה לרשימה למועצת המועצה האזורית * מעטפה כחולה להצבעה לרשימה לוועד המקומי ביישוב (או לנציגות) |
| 3. | הבוחר יכניס מאחורי הפרגוד פתק הצבעה צהוב אחד לראש המועצה האזורית למעטפה הצהובה, פתק לבן אחד למועצת המועצה האזורית למעטפה הלבנה ופתק הצבעה כחול אחד לוועד המקומי למעטפה כחולה, באופן שהפתקים לא ייראו מחוץ למעטפות. |
| 4. | הבוחר יחזור למזכיר ועדת הקלפי ויקבל ממנו מעטפת הצבעה חיצונית. הבוחר יכניס את שלוש מעטפות ההצבעה למעטפה החיצונית ומזכיר ועדת הקלפי יציין על גבי המעטפה החיצונית את פרטי הבוחר.  הבוחר יטיל את המעטפה החיצונית, לעיני ועדת הקלפי, לתוך הקלפי.  "אדם המוגבל בניידות" – אדם שמפאת מצבו הגופני הוא מוגבל בניידות ומסיבה זו אינו יכול להצביע במקום הקלפי ששמו כלול ברשימת הבוחרים שלה. |

**מנהל/ת הבחירות**

**שם הרשות המקומית**

### נספח 2 - פרוטוקול הצבעה במעטפות חיצוניות

1. שם הישוב\_\_\_\_\_\_\_\_\_\_\_\_\_\_\_\_\_\_\_ מספר הקלפי\_\_\_\_\_\_\_\_\_\_\_\_\_\_\_\_\_\_\_\_\_

2. שם המזכיר הנוסף\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. פרטי המצביעים במעטפות חיצוניות בקלפי לאנשים המוגבלים בניידות מפורטים להלן החל מדף 2.

4. בתום ההצבעה:

א. נמצא כי מספר הרשומים כמצביעים במעטפות חיצוניות לפי טופס זה הוא\_\_\_\_\_\_\_\_\_\_\_

ב. נמצאו בקלפי \_\_\_\_\_\_\_\_\_\_\_\_\_\_\_\_ מעטפות הצבעה חיצונית. אשר הוכנסו למעטפת אריזה.

5. חתימת ידם של חברי הוועדה והמזכיר הנוסף,

|  |  |  |  |
| --- | --- | --- | --- |
| תפקיד | שם משפחה | שם פרטי | חתימה |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

הערות:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**רשימת פרטי מצביעים במעטפה חיצונית**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| מס'  סידורי | מספר זהות | | | | | | | | | שם משפחה | שם פרטי | שנת לידה | מען |
|  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |

**בחירות לרשויות המקומיות**

### נספח מס' 3 - קלפיות לאנשים המוגבלים בניידות

אל: מזכיר ועדת קלפי רגילה והמזכיר הנוסף (בקלפי לאנשים המוגבלים בניידות)

**הנדון: מזכיר נוסף בועדת קלפי מיוחדת לאנשים מוגבלים בניידות**

1. בוועדה בה תשמש כמזכיר ועדת קלפי, בחלק מהמקרים יועסק מזכיר נוסף שמתפקידו יהיה לטפל בבוחרים המוגבלים בניידות, אשר יבואו להצביע בקלפי זו, אך אינם רשומים ברשימת הבוחרים של הקלפי (אך הם תושבי המועצה האזורית). המזכיר הנוסף ישב בשולחן נפרד, בסמוך לשולחן ועדת הקלפי הרגילה. במקרים בהם קבע מנהל הבחירות אחרת, יהיה עליך לטפל גם ברישום הבוחרים המוגבלים בניידות.
2. על מזכיר ועדת הקלפי הרגילה, לספק למזכיר הנוסף, בבוקר יום הבחירות 50 מעטפות הצבעה למוצעת הרשות ו- 50 מעטפות ההצבעה לראש הרשות, **כשהן חתומות כדין.**

אם המזכיר הנוסף יזדקק במהלך יום הבחירות למעטפות נוספות יש לספק לו אותן.

(לא יותר מאשר 50 מעטפות מכל סוג, בכל פעם).

על מזכיר ועדת הקלפי הרגילה, לרשום בסעיף 4 בפרוטוקול ועדת הקלפי (הצהוב) את כמויות מעטפות ההצבעה שמסרת לידי המזכיר הנוסף ואת כמות המעטפות החתומות שיחזיר לך המזכיר הנוסף, בתום ההצבעה, שנותרו ללא שימוש. מעטפות אלו יצורפו ליתר המעטפות שנותרו בידך ללא שימוש.

1. במידה והנחה על כך מנהל הבחירות, יציב המזכיר הנוסף במקום הקלפי תא הצבעה (נוסף) ומדף פתקים (נוסף) בו יונחו פתקי ההצבעה. ככול שלא נמסרה הנחיה מיוחדת לא יוצבו תא הצבעה ומדף פתקים נוספים. במדף הפתקים (הכוורת) יונחו פתקים (צהובים) לבחירת ראש המועצה האזורית, לפי סדר א'-ב' של שם המשפחה של המועמדים לראש הרשות, לאחריהם יונחו פתקי ההצבעה למועצת המועצה האזורית (הלבנים) לפי סדר הא'-ב' של אותיות הרשימות, ולאחריהם יונחו פתקי הצבעה (כחולים) לוועד המקומי לפי סדר הא'-ב' של אותיות הרשימות.
2. אדם המבקש להצביע, יציג אחת מ-4 התעודות המזהות: תעודת זהות, דרכון ישראלי בתוקף, רישיון נהיגה ישראלי או תעודה צבאית אישית תקפה, ויצביע באמצעות מעטפה חיצונית. כלומר, שאת 3 מעטפות ההצבעה שנמסרו לידיו, יכניס לתוך המעטפה החיצונית לפי הפירוט דלהלן:

הבוחר מציג בפני המזכיר (או המזכיר הנוסף) את התעודה המזהה שלו והמזכיר מוסר לו מעטפות הצבעה (לבנה, צהובה וכחולה), ומפנה את הבוחר לתא ההצבעה. הבוחר חוזר אל המזכיר שמוסר לו מעטפת הצבעה "חיצונית" שלתוכה יכניס את מעטפות ההצבעה. המזכיר (או המזכיר הנוסף) ירשום על גבי המעטפה החיצונית את פרטי הבוחר, כפי שהם מופיעים בתעודה המזהה שלו ובנוסף ירשום המזכיר הנוסף את פרטי הבוחר ב"רשימת פרטי מצביע במעטפה חיצונית". לבסוף יבקש המזכיר או המזכיר הנוסף מהבוחר לשלשל את המעטפה החיצונית לתוך תיבת הקלפי המוצבת במקום הקלפי.

פרטי הבוחר שירשמו על גבי המעטפה החיצונית יהיו בהתאם לרשום בתעודת הזהות והמען יירשם ככל שניתן לפי הרשום בתעודת הזהות של הבוחר אך יכול שיימסר על ידי הבוחר בע"פ.

אין לשאול את הבוחר כל פרטים לגבי מוגבלותו, אפילו אם בוחר זה מוכר לכם אישית ולא ידוע לכם שהוא מוגבל בניידותו. כמו כן יודגש כי אין כל דרישה להחתימו על הצהרה.

אם מופיע בוחר בקלפי לאנשים המוגבלים בניידות ובוחר זה שייך לאותה הקלפי, כלומר שזו הקלפי שבה הוא זכאי להצביע ושמו מופיע ברשימת הבוחרים שלה, יש להפנותו למזכיר ועדת הקלפי הרגילה והוא, הבוחר יצביע ככל אדם (ולא בקלפי המיוחדת).

יש לשים לב לכך, שלא יקרה חלילה מצב, שבוחר, יטיל את מעטפות ההצבעה שנמסרו לו על ידי המזכיר לתוך תיבת הקלפי, מבלי שאלה הוכנסו תחילה אל תוך מעטפה חיצונית שפרטי הבוחר נרשמו עליה.

מעטפות חיצוניות מצויות בידי המזכיר או המזכיר הנוסף.

1. בעת הוצאת מעטפות ההצבעה מתיבת הקלפי לקראת ספירת הקולות, יש למיינן ל 4 קבוצות:

מעטפות לבנות, מעטפות צהובות, מעטפות כחולות ומעטפות חיצוניות. המזכיר הנוסף ייקח לידיו את המעטפות החיצוניות, יספור אותן, יכניסן לתוך מעטפת אריזה מיוחדת, המצויה אצל המזכיר הרגיל ביחד עם יתר מעטפות האריזה, ימלא על כל פרטיו את הפרוטוקול המיוחד של קלפי לאנשים המוגבלים בניידות ויחתים על הפרוטוקול המיוחד את חברי ועדת הקלפי הרגילה הנוכחים באותה עת וכן יחתום על הפרוטוקול.

1. מעטפת האריזה המיוחדת, שבה נמצא הפרוטוקול לאנשים המוגבלים בניידות ומעטפות ההצבעה החיצוניות יובאו למנהל הבחירות ע"י המזכיר הנוסף יחד עם חומר ההצבעה האחר, בתום הספירה וסיכום ועדת הקלפי.

## 

|  |  |  |
| --- | --- | --- |
|  | | **בהצלחה!** |
|  | | |
|  | | **ענת אסרף-חיוט**  **המפקחת הארצית על הבחירות** |
|  |